stanford-oval/wikipedia huggingface dataset:
ยงยุทธ วิชัยดิษฐ
การทำงาน > งานการเมือง

เมื่อเกษียณอายุราชการแล้ว ยงยุทธเริ่มเข้าสู่งานการเมือง ด้วยการเป็นกรรมการผู้ช่วยรัฐมนตรี ประจำกระทรวงสาธารณสุข (สุดารัตน์ เกยุราพันธุ์) เมื่อวันที่ 18 มีนาคม พ.ศ. 2546 และวันที่ 20 มีนาคม พ.ศ. 2547 จากนั้นเป็นประธานกรรมการ การไฟฟ้านครหลวง เมื่อวันที่ 10 พฤษภาคม พ.ศ. 2548 และประธานกรรมการ กำกับดูแลกิจการไฟฟ้า เมื่อวันที่ 1 ธันวาคม พ.ศ. 2548, ที่ปรึกษารัฐมนตรีว่าการกระทรวงมหาดไทย เมื่อวันที่ 20 กุมภาพันธ์ พ.ศ. 2551 และที่ปรึกษารัฐมนตรีว่าการกระทรวงมหาดไทย (พลตำรวจเอก โกวิท วัฒนะ) เมื่อวันที่ 19 สิงหาคม พ.ศ. 2551
ต่อมาในวันที่ 7 ธันวาคม พ.ศ. 2551 พรรคเพื่อไทยจัดประชุมใหญ่วิสามัญ ครั้งที่ 4/2551 ลงมติเลือกยงยุทธ ซึ่งขณะนั้นรักษาการในตำแหน่งรองหัวหน้าพรรค ขึ้นเป็นหัวหน้าพรรคเพื่อไทย โดยเมื่อวันที่ 9 กันยายน พ.ศ. 2553 เขาประกาศลาออกจากตำแหน่งนี้ โดยให้เหตุผลเพื่อปรับโครงสร้างพรรค ก่อนการเลือกตั้งทั่วไป แต่ภายหลังสมาชิกพรรคลงคะแนนให้ยงยุทธกลับมาดำรงตำแหน่งอีกครั้ง
ยงยุทธได้รับการเลือกตั้งเป็นสมาชิกสภาผู้แทนราษฎร ในประเภทบัญชีรายชื่อของพรรคเพื่อไทย เมื่อวันที่ 2 กุมภาพันธ์ พ.ศ. 2554 และทรงพระกรุณาโปรดเกล้าโปรดกระหม่อม แต่งตั้งเป็นรองนายกรัฐมนตรี และรัฐมนตรีว่าการกระทรวงมหาดไทย ในเวลาต่อมา ระหว่างดำรงตำแหน่งอยู่นั้น เมื่อวันที่ 19 กันยายน พ.ศ. 2554 ทรงพระกรุณาโปรดเกล้าโปรดกระหม่อม พระราชทานเลื่อนยศแก่ยงยุทธจาก "นายกองเอก" ให้เป็นที่ "นายกองใหญ่" ประจำกองอาสารักษาดินแดน
เมื่อวันที่ 28 กันยายน พ.ศ. 2555 ยงยุทธประกาศลาออกจากตำแหน่งรองนายกรัฐมนตรี, รัฐมนตรีว่าการกระทรวงมหาดไทย สมาชิกสภาผู้แทนราษฎร และหัวหน้าพรรคเพื่อไทย เนื่องจาก อ.ก.พ.กระทรวงมหาดไทย ลงมติให้ไล่ออกจากราชการ จึงมีผลกระทบต่อคุณสมบัติทางการเมืองส่วนบุคคลของยงยุทธ ซึ่งอาจจะมีผลกระทบต่อการทำงานของรัฐบาล ทั้งอาจส่งผลทางการเมืองต่อพรรคเพื่อไทย โดยให้มีผลตั้งแต่วันที่ 30 กันยายน ต่อมาในปี พ.ศ. 2561 ยงยุทธได้พ้นจากการเป็นสมาชิกพรรคเพื่อไทย
การทำงาน > ภาครัฐวิสาหกิจ

ประธานกรรมการการไฟฟ้านครหลวง
ประธานกรรมการบริหารการไฟฟ้าส่วนภูมิภาค
ประธานกรรมการการประปานครหลวง
กรรมการการกีฬาแห่งประเทศไทย
คณะกรรมการสลากกินแบ่งรัฐบาล
กรรมการสภาทหารผ่านศึกแห่งประเทศไทย
ประธานกรรมการตรวจสอบ (Audit Committee) ของสำนักงานสลากกินแบ่งรัฐบาล
การทำงาน > ภาคเอกชน

อุปนายกสมาคมวอลเลย์บอลสมัครเล่นแห่งประเทศไทย
ประธานวอลเลย์บอลชายหาด
การทำงาน > ภาคองค์กรอิสระและสถาบันการศึกษา

ประธานคณะกรรมการกำกับดูแลกิจการไฟฟ้า
นายกสมาคมรัฐประศาสนศาสตร์แห่งประเทศไทย
กรรมการผู้ทรงคุณวุฒิมหาวิทยาลัยเทคโนโลยีพระจอมเกล้าพระนครเหนือ
กรรมการผู้ทรงคุณวุฒิมหาวิทยาลัยวลัยลักษณ์
กรรมการส่งเสริมกิจการมหาวิทยาลัยสงขลานครินทร์
ประธานกรรมการตรวจสอบภายในมหาวิทยาลัยเทคโนโลยีพระจอมเกล้าพระนครเหนือ
นายกสมาคมนิสิตเก่าจุฬาลงกรณ์มหาวิทยาลัย ภาคใต้ สงขลา
นายกสมาคมนิสิตเก่าคณะรัฐศาสตร์จุฬาลงกรณ์มหาวิทยาลัย
รางวัลและเกียรติยศ

พ.ศ. 2536 ยงยุทธ วิชัยดิษฐ ได้รับพระราชทานยศกองอาสารักษาดินแดนเป็น นายกองเอกยงยุทธ วิชัยดิษฐ
พ.ศ. 2554 ยงยุทธ วิชัยดิษฐ ได้รับพระราชทานยศกองอาสารักษาดินแดนเป็น นายกองใหญ่ยงยุทธ วิชัยดิษฐ
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2534 –  เหรียญจักรพรรดิมาลา (ร.จ.พ.)
พ.ศ. 2538 –  เหรียญลูกเสือสดุดี ชั้นที่ 1
พ.ศ. 2532 –  เหรียญกาชาดสมนาคุณ ชั้นที่ 1 (เหรียญทอง)
ณัฐชนน ภูวนนท์

| ณัฐชนน ภูวนนท์ |
| --- | --- |
เกิด: 8 มีนาคม พ.ศ. 2536 (31 ปี) ณัฐชนน ภูวนนท์
ส่วนสูง: 185 เซนติเมตร
อาชีพ: นักแสดง นายแบบ
ปีที่แสดง: (2555 - ปัจจุบัน)
ผลงานเด่น: พายุ จาก ศีล 5 คนกล้าท้าอธรรม (2555-2558) จิระ จาก มือปราบเจ้าหัวใจ (2560) หมวดมิน จาก ว่าความตามรัก (2560) เอกรัฐ จาก หลงเงาจันทร์ (2562) สารวัตรซี จาก เปิดโหมดล่า อย่าท้าทายระบบ (2568)
สังกัด: บริษัท โพลีพลัส เอ็นเตอร์เทนเม้นท์ จำกัด (2555 - 2559) ช่อง 7 เอชดี (2560 - ปัจจุบัน)
ณัฐชนน ภูวนนท์ ชื่อเล่น เติร์ก (เกิด  8 มีนาคม พ.ศ. 2536)เป็นนักแสดงและนายแบบชาวไทยในสังกัดช่อง 7 เอชดีมีชื่อเสียงจากการแสดงละครเรื่อง ศีล 5 คนกล้าท้าอธรรม ออกอากาศทางช่อง 5ในปี 2555 และในปัจจุบันมีผลงานในการแสดงละครออกอากาศทางช่อง 7 เอชดีในปี 2560  และเป็นที่รู้จักกันในบทบาท "จิระ" จากละครเรื่อง มือปราบเจ้าหัวใจ ละครชุดภารกิจรัก ประกบคู่กับปุ้ม เปรมสุดา สันติวัฒนา และผลงานละครต่างๆ เป็นต้น
ประวัติ

ณัฐชนนเกิดเมื่อวันที่ 8 มีนาคม พ.ศ. 2536 เกิดที่กรุงเทพมหานคร สำเร็จการศึกษาระดับปริญญาตรีคณะคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ (สาขาภาษาอังกฤษ(อินเตอร์)
ณัฐชนนเริ่มเข้าสู่วงการบันเทิงไทยมีผลงานและชื่อเสียงจากการเดินแบบแฟชั่นโชว์ต่อมาถ่ายแบบและนิตยสาร "look book Pain Killer" และ "พลอยแก้มเพชร" ในตำแหน่งรางวัล Popular Vote หนุ่ม Levi's ระดับของภาคกลางต่อมาเขาได้ลงนามสัญญาในฐานะนักแสดงบริษัท โพลีพลัส เอ็นเตอร์เทนเม้นท์ จำกัดเมื่อในปี 2555 มีผลงานละครเรื่อง ศีล 5 คนกล้าท้าอธรรม
ออกอากาศทางสถานีวิทยุโทรทัศน์กองทัพบกช่อง 5หมดสัญญาภายหลังในปี 2559 ในปี 2560 เขาได้ลงนามสัญญาในฐานะนักแสดงช่อง 7 เอชดีและมีผลงานละครเช่น มือปราบเจ้าหัวใจ, ว่าความตามรัก,
รักปรุงรส, ไฮโซสะออน, และ หลงเงาจันทร์ เป็นต้น
ในปี พ.ศ. 2566 ณัฐชนน มีผลงานละครเรื่อง มรกตสีรุ้ง แสดงคู่กับ แอล กมลวรรณ ศรีวิไล เป็นละครแนวแอ็คชั่นโดยผู้จัด ฉลอง ภักดีวิจิตร ผลิตโดย บริษัท โกลด์ ซี.พี.จี. เอ็นเตอร์เทนเม้นท์ จำกัด ขณะอยู่ในช่วงถ่ายทำ
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 3
| ปี | เรื่อง | บทบาท |
| --- | --- | --- |
| 2557 | เสน่หาสัญญาแค้น | ผู้กอง |
| 2558 | เพื่อนรัก เพื่อนริษยา | พระเอกของไลลา |
| 2560 | เล่ห์ลับสลับร่าง | หาญ |
ละครโทรทัศน์ทั้งหมดด้านล่างนี้ออกอากาศทางช่อง 5
| ปี | เรื่อง | บทบาท |
| --- | --- | --- |
| 2555 - 2558 | ศีล 5 คนกล้าท้าอธรรม | ร.ต.ต. พายุ ทรัพย์ธารา (เบอร์ 4) |
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2556 | คู่กิ๊กพริกกะเกลือ | หนุ่มขับวินมอเตอร์ไซค์ (รับเชิญ) |
| 2560 | มือปราบเจ้าหัวใจ | จิระ |
| 2560 | ว่าความตามรัก | หมวดมิน |
| 2561 | รักปรุงรส | โจ |
| 2561 | ไฮโซสะออน | วีระ |
| 2561 | คุณหนูเรือนเล็ก | จักริน ราชกิจ (สาม) ภาคอดีต (รับเชิญ) |
| 2562 | หลงเงาจันทร์ | เอกรัฐ |
| 2562 | เจ้าสัวมั่วนิ่ม | ธวัช |
| 2562 | ยอดรักนักรบ | จ่าฉลาม |
| 2563 | พ่อหม้ายเลขท้ายสองตัว | ร.ต.อ. จักรา |
| 2563 | ล่าท้าชน | ร.ต.ท. วินิต ศิษย์ศรี |
| 2564 | พริกกับเกลือ | โพ |
| 2565 | เสาร์ 5 | ตี๋เล็ก |
| 2565 | คุ้งเสน่หา | สกล คงความดี |
| 2566 | เพลิงไพร | คิม |
| 2566 | ดั่งฟ้าสิ้นตะวัน | ไตรทศ (ไตร) |
| 2567 | มรกตสีรุ้ง | อัคคี |
| 2568 | เปิดโหมดล่าอย่าท้าทายระบบ | พ.ต.ต. ศิววุฒิ สุจริตวิชา (สารวัตรซี) |
| 2568 | ดุจจันทร์ดั้นเมฆ | แสวง / ไอ้แวง |
ผลงานการแสดง > พิธีกร

เส้นทางบันเทิง ช่อง 7 เอชดี
เที่ยงบันเทิง ช่อง 7 เอชดี
แหล่งข้อมูลอื่น

ณัฐชนน ภูวนนท์ ที่อินสตาแกรม
สมาคมนักเรียนเก่าเบญจมบพิตร ในพระบรมราชูปถัมภ์

| สมาคมนักเรียนเก่าเบญจมบพิตร ในพระบรมราชูปถัมภ์> ข้อมูล |
| --- | --- |
เว็บไซต์: http://www.benja5.com
สมาคมนักเรียนเก่าเบญจมบพิตร ในพระบรมราชูปถัมภ์
ที่ตั้ง

565/5 ถนนสามเสน แขวงดุสิต เขตดุสิต กรุงเทพมหานคร 10300
รายพระนามและนาม นายกสมาคมนักเรียนเก่าเบญจมบพิตร  ในพระบรมราชูปถัมภ์

รายพระนาม และนาม นายกสมาคมนักเรียนเก่าเบญจมบพิตร  ในพระบรมราชูปถัมภ์ตั้งแต่อดีจจนปัจจุบัน
| 0 | 1 | 2 |
| --- | --- | --- |
| ลำดับ | พระรูปและรูป | รายพระนามและนาม |
| 1 |  | นายนาค เทพหัสดิน ณ อยุธยา  |
| 2 |  | พล.อ.พระเจ้าวรวงศ์เธอพระองค์เจ้าอาทิตย์ทิพยอาภา  |
| 3 |  | น.อ.หลวงยุทธกิจพิลาส ร.น. (มี ปัทมะนาวิน) |
| 4 |  | พล.ต.ต. หลวงสัมฤทธิ์ สุขุมวาท |
| 5 |  | พ.อ.ชิต นาคธน  |
| 6 |  | นายพจน์ ศังขะฤกษ์  |
| 7 |  | พล.ท.แสวง เสนาณรงค์  |
| 8 |  | พล.ต.เฉลิม สุทธิรักษ์  |
| 9 |  | พล.อ.อาทิตย์ กำลังเอก  |
| 10 |  | นายอังกูร พลางกูร (รักษาการแทน) |
| 11 |  | นายมนัส สุขสมาน |
| 12 |  | นายมนัส สุขสมาน  |
| 13 |  | นายฐัตย์ ชูศิลป์  |
| 14 |  | นายมนัส สุขสมาน   |
| 15 |  | นายมนัส สุขสมาน   |
| 16 |  | นายวิสุทธิ์ ศรีสุพรรณ  |
| 17 |  | นายอรรถพล ใหญ่สว่าง  |
*ยศ ตำแหน่งตามวันที่ดำรงตำแหน่งนายกสมาคมนักเรียนเก่าเบญจมบพิตร  ในพระบรมราชูปถัมภ์
ดูเพิ่ม

โรงเรียนมัธยมวัดเบญจมบพิตร
แหล่งข้อมูลอื่น

เว็บไซต์สมาคมนักเรียนเก่าเบญจมบพิตร ในพระบรมราชูปถัมภ์ เก็บถาวร 2010-05-13 ที่ เวย์แบ็กแมชชีน
เว็บไซต์โรงเรียนมัธยมวัดเบญจมบพิตร
โรงเรียนมัธยมวัดเบญจมบพิตร
ปกรณ์วุฒิ อุดมพิพัฒน์สกุล

| ปกรณ์วุฒิ อุดมพิพัฒน์สกุล |
| --- | --- |
ปกรณ์วุฒิในปี พ.ศ. 2567

ประธานคณะกรรมการประสานงานพรรคการเมืองฝ่ายค้านในสภาผู้แทนราษฎร
อยู่ในวาระ
เริ่มดำรงตำแหน่ง  26 ธันวาคม พ.ศ. 2566 (1 ปี 2 เดือน 6 วัน)
ผู้นำฝ่ายค้าน: ชัยธวัช ตุลาธน (2566–2567) ณัฐพงษ์ เรืองปัญญาวุฒิ (2567–ปัจจุบัน)
ก่อนหน้า: สุทิน คลังแสง
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562    (5 ปี 11 เดือน 8 วัน)
รองหัวหน้าพรรคประชาชน
อยู่ในวาระ
เริ่มดำรงตำแหน่ง  22 กันยายน พ.ศ. 2567   (164 วัน)
 
ข้อมูลส่วนบุคคล
เกิด: 22 เมษายน พ.ศ. 2524 (43 ปี) กรุงเทพมหานคร ประเทศไทย
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: อนาคตใหม่ (2561–2563)   ก้าวไกล (2563–2567)
ศิษย์เก่า: โรงเรียนเซนต์ดอมินิก คณะเศรษฐศาสตร์ มหาวิทยาลัยธรรมศาสตร์ คณะพาณิชยศาสตร์และการบัญชี จุฬาลงกรณ์มหาวิทยาลัย
อาชีพ: นักดนตรี, นักธุรกิจ, นักการเมือง
เป็นที่รู้จักจาก: มือเบสวงแบชเชอร์ การอภิปรายทั่วไปไม่ไว้วางใจศักดิ์สยาม ชิดชอบ ในปี พ.ศ. 2565

ปกรณ์วุฒิ อุดมพิพัฒน์สกุล ชื่อเล่น เอิร์ธ เป็นนักดนตรี นักธุรกิจ และนักการเมืองชาวไทย อดีตนักดนตรีกลางคืน มือเบสวงแบชเชอร์, ผู้ร่วมก่อตั้ง Stock Radars และ Bitcoin Center Thailand ปัจจุบันเป็นสมาชิกสภาผู้แทนราษฎรแบบบัญชีรายชื่อ สังกัดพรรคประชาชน เดิมสังกัดพรรคอนาคตใหม่และพรรคก้าวไกลตามลำดับ ประธานคณะกรรมการประสานงานพรรคการเมืองฝ่ายค้าน (ประธานวิปฝ่ายค้าน) ในสภาผู้แทนราษฎรไทย ชุดที่ 26 และรองประธานกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ของสภาผู้แทนราษฎรไทย ชุดที่ 25 และชุดที่ 26 มีชื่อเสียงจากการอภิปรายไม่ไว้วางใจรัฐมนตรีจำนวน 2 คน
ประวัติ

ปกรณ์วุฒิเกิดเมื่อวันที่ 22 เมษายน พ.ศ. 2524 ในครอบครัวฐานะปานกลางที่กรุงเทพมหานคร พ่อและแม่เป็นลูกจ้างบริษัทเอกชนทั่วไป ไม่มีธุรกิจส่วนตัว ปกรณ์วุฒิจบการศึกษาระดับมัธยมศึกษา จากโรงเรียนเซนต์ดอมินิก, ระดับปริญญาตรี ในหลักสูตรเศรษฐศาสตรบัณฑิต จากคณะเศรษฐศาสตร์ มหาวิทยาลัยธรรมศาสตร์ และระดับปริญญาโท ในหลักสูตรบริหารธุรกิจมหาบัณฑิต (MBA) จากคณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน

ในระหว่างการศึกษาในระดับปริญญาตรี ปกรณ์วุฒิเคยเล่นดนตรีในวงดนตรีเดียวกับ อารมณ์ โพธิ์หาญรัตนกุล (คัตโตะ ลิปตา) และ ญาณวุฒิ จรรยหาญ (เอ็ด 7 วิ อดีตมือกลองวงเจ็ตเซ็ตเตอร์) และหลังจบการศึกษาในระดับปริญญาโท ปกรณ์วุฒิเป็นนักดนตรีกลางคืนเป็นเวลา 4 ปี รวมถึงเป็นนักดนตรีแบคอัพให้กับค่ายเพลงขนาดใหญ่ในประเทศไทยค่ายต่าง ๆ จนในปี พ.ศ. 2546 ได้เข้าร่วมวงแบชเชอร์ ที่มี เจษฎา ลัดดาชยาพร (ปั้น) เป็นนักร้องนำ โดยปกรณ์วุฒิเล่นดนตรีในตำแหน่งมือเบส มีบทเพลงที่สร้างชื่อเสียงคือ "เสียดายของ"
ต่อมาในปี พ.ศ. 2554 ปกรณ์วุฒิได้รับการชักชวนจากเพื่อนให้มาร่วมก่อตั้งบริษัทและดำรงตำแหน่งหุ้นส่วนผู้จัดการ (Managing Partner) ของบริษัท สยามสแควร์ เทคโนโลยี (ประเทศไทย) จำกัด ซึ่งต่อมากลายเป็น Fintech Startup ที่สร้างและพัฒนาโปรแกรมประยุกต์บนโทรศัพท์เคลื่อนที่สำหรับวิเคราะห์และซื้อขายหุ้นขึ้นเป็นรายแรก ๆ ของประเทศไทย ในชื่อ Stock Radars ต่อมาในปี พ.ศ. 2561 ได้ร่วมก่อตั้ง Bitcoin Center Thailand ซึ่งเป็นสถาบันที่ให้ความรู้ด้านคริปโทเคอร์เรนซี สกุลเงินดิจิทัล และเทคโนโลยีบล็อกเชน
การเมือง

ปกรณ์วุฒิได้รับการชักชวนจากเพื่อนของตนให้เข้าร่วมงานทางการเมืองและสมัครสมาชิกพรรคอนาคตใหม่เมื่อปี พ.ศ. 2561 และได้ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในระบบบัญชีรายชื่อ ลำดับที่ 37 และได้รับการเลือกตั้ง ต่อมาได้รับเลือกเป็นรองประธานคนที่ 4 ในคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ของสภาผู้แทนราษฎรไทย ชุดที่ 25
แต่ต่อมาในปี พ.ศ. 2563 พรรคอนาคตใหม่ถูกศาลรัฐธรรมนูญวินิจฉัยให้ยุบพรรค ปกรณ์วุฒิจึงย้ายตามสมาชิกส่วนใหญ่ไปสังกัดพรรคก้าวไกล และเริ่มเป็นที่รู้จักจากการอภิปรายไม่ไว้วางใจรัฐมนตรีในรัฐบาลพลเอกประยุทธ์ จันทร์โอชา จำนวน 2 คน คือ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ในการอภิปรายเมื่อเดือนกันยายน พ.ศ. 2564 เรื่องการออกกฎกระทรวงเพื่อขยายอำนาจให้เจ้าหน้าที่รัฐสามารถล้วงข้อมูลส่วนบุคคลของประชาชนได้โดยไม่จำเป็นต้องขอหมายจากศาล ซึ่งถือเป็นการละเมิดสิทธิเสรีภาพของประชาชน ขัดต่อรัฐธรรมนูญ และ ศักดิ์สยาม ชิดชอบ รัฐมนตรีว่าการกระทรวงคมนาคม ในการอภิปรายเมื่อปี พ.ศ. 2565 เรื่องการปกปิดทรัพย์สินในบัญชีที่จำเป็นต้องแจ้งต่อคณะกรรมการป้องกันและปราบปรามการทุจริตแห่งชาติ (ป.ป.ช.) เกี่ยวกับการถือหุ้นในห้างหุ้นส่วนจำกัด บุรีเจริญคอนสตรัคชั่น ผ่านตัวแทนอำพราง โดยไม่ปรากฏหลักฐานการซื้อขายหุ้นในบัญชีทรัพย์สิน และยังนำ หจก.นี้มาเป็นคู่สัญญากับรัฐเพื่อรับงานในกระทรวงคมนาคม เข้าข่ายฮั้วประมูลและการขัดกันแห่งผลประโยชน์ ซึ่งอาจทำให้ขาดคุณสมบัติในการเป็นรัฐมนตรีตามรัฐธรรมนูญ และกรณีนี้นำมาสู่การรับคำร้องของฝ่ายค้านโดยศาลรัฐธรรมนูญ และสั่งให้ศักดิ์สยามหยุดปฏิบัติหน้าที่รัฐมนตรีเป็นการชั่วคราวเมื่อวันที่ 3 มีนาคม พ.ศ. 2566 ก่อนที่ศาลรัฐธรรมนูญจะตัดสินให้ศักดิ์สยามพ้นจากรัฐมนตรีเมื่อวันที่ 17 มกราคม พ.ศ. 2567
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปกรณ์วุฒิลงสมัครรับเลือกตั้งในระบบบัญชีรายชื่ออีกครั้ง ในสังกัดพรรคก้าวไกล แต่ขยับขึ้นมาอยู่ในลำดับที่ 22 และได้รับการเลือกตั้งอีกครั้ง รวมถึงได้รับเลือกเป็นรองประธานคนที่ 2 ในคณะกรรมาธิการคณะเดิม คือคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ของสภาผู้แทนราษฎรไทย ชุดที่ 26 ต่อมาเมื่อวันที่ 26 ธันวาคม พ.ศ. 2566 วันมูหะมัดนอร์ มะทา ประธานสภาผู้แทนราษฎร ได้ออกคำสั่งแต่งตั้งคณะกรรมการประสานงานพรรคการเมืองฝ่ายค้าน (วิปฝ่ายค้าน) ตามที่ชัยธวัช ตุลาธน หัวหน้าพรรคก้าวไกล ในฐานะผู้นำฝ่ายค้านในสภาผู้แทนราษฎรเสนอ โดยมีปกรณ์วุฒิเป็นประธานกรรมการ
การเมือง > สมาชิกสภาผู้แทนราษฎร

ปกรณ์วุฒิ อุดมพิพัฒน์สกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน
การเมือง > ตำแหน่งในคณะกรรมการของสภาชุดปัจจุบัน

| ตำแหน่ง | คณะกรรมการ/คณะกรรมาธิการ |
| --- | --- |
ประธานกรรมการ: คณะกรรมการประสานงานพรรคการเมืองฝ่ายค้านในสภาผู้แทนราษฎร
รองประธานกรรมาธิการ คนที่ 2: คณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม
แหล่งข้อมูลอื่น

ปกรณ์วุฒิ อุดมพิพัฒน์สกุล - Pakornwut Udompipatskul ที่เฟซบุ๊ก
Earth Pakornwut 🧡 \7🔻 ที่เอกซ์ (ทวิตเตอร์)
Earth Pakornwut ที่ยูทูบ
| ก่อนหน้า |  | ปกรณ์วุฒิ อุดมพิพัฒน์สกุล |  | ถัดไป |
| --- | --- | --- | --- | --- |
| สุทิน คลังแสง |  |   ประธานคณะกรรมการประสานงานพรรคการเมืองฝ่ายค้านในสภาผู้แทนราษฎร  (26 ธันวาคม พ.ศ. 2566 - ปัจจุบัน) |  | ยังดำรงตำแหน่ง |
ชูศักดิ์ ศิรินิล

| รองศาสตราจารย์ชูศักดิ์ ศิรินิลม> ป.ช., ม.ว.ม. |
| --- | --- |


รัฐมนตรีประจำสำนักนายกรัฐมนตรี
อยู่ในวาระ
เริ่มดำรงตำแหน่ง  3 กันยายน พ.ศ. 2567 (183 วัน)ดำรงตำแหน่งร่วมกับ จิราพร สินธุไพร
นายกรัฐมนตรี: แพทองธาร ชินวัตร
ก่อนหน้า: จักรพงษ์ แสงมณี
ดำรงตำแหน่ง 6 กุมภาพันธ์ พ.ศ. 2551 – 9 กันยายน พ.ศ. 2551 (215 วัน)ดำรงตำแหน่งร่วมกับ จักรภพ เพ็ญแข
นายกรัฐมนตรี: สมัคร สุนทรเวช
ก่อนหน้า: ทิพาวดี เมฆสวรรค์
ถัดไป: สุขุมพงศ์ โง่นคำ
เลขาธิการนายกรัฐมนตรี
ดำรงตำแหน่ง 29 กันยายน พ.ศ. 2551 – 2 ธันวาคม พ.ศ. 2551 (64 วัน)
นายกรัฐมนตรี: สมชาย วงศ์สวัสดิ์
ก่อนหน้า: ธีรพล นพรัมภา
ถัดไป: นิพนธ์ พร้อมพันธุ์
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 9 เดือน 18 วัน)
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549  (5 ปี 1 เดือน 18 วัน)
รักษาการหัวหน้าพรรคเพื่อไทย
ดำรงตำแหน่ง 30 สิงหาคม พ.ศ. 2566 – 27 ตุลาคม พ.ศ. 2566 (58 วัน)
ก่อนหน้า: ชลน่าน ศรีแก้ว (หัวหน้าพรรค)
ถัดไป: แพทองธาร ชินวัตร (หัวหน้าพรรค)
รองหัวหน้าพรรคเพื่อไทย
อยู่ในวาระ
เริ่มดำรงตำแหน่ง  6 ธันวาคม พ.ศ. 2565 (2 ปี 88 วัน)
 
ข้อมูลส่วนบุคคล
เกิด: 25 กรกฎาคม พ.ศ. 2491 (76 ปี) อำเภอทับคล้อ จังหวัดพิจิตร ประเทศไทย
พรรคการเมือง: ประชาธิปัตย์ (2515–2543) ไทยรักไทย (2543–2550) พลังประชาชน (2550–2551)   เพื่อไทย (2556–ปัจจุบัน)
คู่สมรส: ประภาพรรณ ศิรินิล

รองศาสตราจารย์ ชูศักดิ์ ศิรินิล (เกิด 25 กรกฎาคม พ.ศ. 2491) เป็นนักการเมืองชาวไทย รัฐมนตรีประจำสำนักนายกรัฐมนตรี ในรัฐบาลสมัคร สุนทรเวช และรัฐบาลแพทองธาร ชินวัตร สมาชิกสภาผู้แทนราษฎรแบบบัญชีรายชื่อ ประธานคณะกรรมาธิการการป้องกันและปราบปรามการทุจริตประพฤติมิชอบของสภาผู้แทนราษฎรไทย ชุดที่ 26 รองหัวหน้าพรรคเพื่อไทย อดีตรักษาการหัวหน้าพรรคเพื่อไทย และอดีตเลขาธิการนายกรัฐมนตรี สมชาย วงศ์สวัสดิ์ และอดีตอธิการบดีมหาวิทยาลัยรามคำแหง
ประวัติ

ชูศักดิ์ ศิรินิล มีชื่อเล่นว่า "ตุ๋ย" เกิดเมื่อวันที่  25 กรกฎาคม พ.ศ. 2491 ที่ตำบลทับคล้อ อำเภอทับคล้อ จังหวัดพิจิตร เป็นบุตรของนายเชื่อม-นางส้มล้ำ  ศิรินิล   สมรสกับนางประภาพรรณ  ศิรินิล มีบุตรสาว 2 คน คือ ทพ.ญ. นฤมล ผลประเสริฐ และ พญ. ดลฤดี ศิรินิล
รศ.ชูศักดิ์ ศิรินิล สำเร็จการศึกษาจากโรงเรียนสันติราษฎร์วิทยาลัย ระดับปริญญาตรี นิติศาสตร์ (เกียรตินิยมดี) จากมหาวิทยาลัยธรรมศาสตร์ จบเนติบัณฑิตไทย (สำนักอบรมศึกษากฎหมายแห่งเนติบัณฑิตยสภา) และระดับปริญญาโท สาขากฎหมายเปรียบเทียบ จาก Southern Methodist University, Dallas, รัฐเท็กซัส ประเทศสหรัฐอเมริกา
การทำงาน

รศ.ชูศักดิ์ ศิรินิล เริ่มรับราชการเป็นอาจารย์ประจำคณะนิติศาสตร์ มหาวิทยาลัยรามคำแหง เมื่อปี พ.ศ. 2515 เรื่อยมาจนกระทั่งได้รับตำแหน่งคณบดีคณะนิติศาสตร์ ในระหว่างปี พ.ศ. 2532-2535 และได้รับการแต่งตั้งเป็นอธิการบดีมหาวิทยาลัยรามคำแหงอีก 2 สมัยติดต่อกัน ระหว่างปี พ.ศ. 2532-2537 โดยภารกิจซึ่งทำให้เป็นที่รู้จักทั่วไปคือ การอนุญาตให้นักศึกษาจัดการชุมนุมร่วมกับประชาชน ภายในบริเวณมหาวิทยาลัย ระหว่างเหตุการณ์พฤษภาทมิฬ พ.ศ. 2535 นอกจากการเป็นอาจารย์ประจำที่มหาวิทยาลัยรามคำแหงแล้ว รศ.ชูศักดิ์ ศิรินิล ยังเป็นอาจารย์พิเศษให้กับมหาวิทยาลัยแม่ฟ้าหลวง และมหาวิทยาลัยธุรกิจบัณฑิตย์อีกด้วย
นอกเหนือจากการเป็นอาจารย์ประจำมหาวิทยาลัยแล้ว รศ.ชูศักดิ์ ศิรินิล ยังเคยได้รับการแต่งตั้งเป็นอนุกรรมการคณะกรรมการป้องกันและปรามปรามการทุจริตและประพฤติมิชอบ (ป.ป.ป.) ปัจจุบันคือ ป.ป.ช. และเป็นสมาชิกสภานิติบัญญัติแห่งชาติ
งานการเมือง

รศ.ชูศักดิ์ ศิรินิล ได้เข้าร่วมงานการเมืองโดยการเป็นที่ปรึกษาหัวหน้าพรรคไทยรักไทย (พันตำรวจโททักษิณ ชินวัตร) และลงสมัครรับเลือกตั้งสมาชิกสภาผู้แทนราษฎร ในระบบบัญชีรายชื่อ ในปี พ.ศ. 2544 และ พ.ศ. 2548 และยังเคยได้รับการแต่งตั้งให้เป็นกรรมาธิการในสภาผู้แทนราษฎรหลายคณะ ต่อมาภายหลังการยุบพรรคไทยรักไทย พ.ศ. 2549 รศ.ชูศักดิ์ ศิรินิล ได้เข้าร่วมกิจกรรมทางการเมืองกับพรรคพลังประชาชน และได้รับตำแหน่งรองเลขาธิการพรรค
ในการจัดตั้งรัฐบาลหลังการเลือกตั้ง พ.ศ. 2550 ซึ่งมีนายสมัคร สุนทรเวช เป็นนายกรัฐมนตรีนั้น รศ.ชูศักดิ์ ศิรินิล ได้รับตำแหน่งรัฐมนตรีประจำสำนักนายกรัฐมนตรี ดูแลรับผิดชอบงานด้านกฎหมาย ต่อมาภายหลังจากการพ้นจากตำแหน่งของนายสมัคร สุนทรเวช ซึ่งพรรคพลังประชาชน ในฐานะแกนนำจัดตั้งรัฐบาลได้เสนอชื่อนายสมชาย วงศ์สวัสดิ์ เป็นนายกรัฐมนตรี และ รศ.ชูศักดิ์ ศิรินิล จึงได้เข้ามารับตำแหน่งเลขาธิการนายกรัฐมนตรี
ในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 22 แต่การเลือกตั้งเป็นโมฆะ
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 12 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ในปี พ.ศ. 2563 เขาได้รับเลือกจากที่ประชุมใหญ่ให้เป็นรองหัวหน้าพรรคเพื่อไทย และในการเลือกตั้งอีกสามปีถัดมา เขาได้สมัครรับเลือกตั้งในระบบบัญชีรายชื่อของพรรคเพื่อไทย ในลำดับที่ 4 และได้รับการเลือกตั้ง นอกจากนี้ยังเป็นประธานคณะกรรมาธิการการป้องกันและปราบปรามการทุจริตประพฤติมิชอบของสภาผู้แทนราษฎรไทย ชุดที่ 26 อีกด้วย
ทั้งนี้ หลังจากนายแพทย์ ชลน่าน ศรีแก้ว ลาออกจากตำแหน่งหัวหน้าพรรคเมื่อวันที่ 30 สิงหาคม พ.ศ. 2566 ทำให้คณะกรรมการบริหารพรรคชุดรักษาการมีมติเลือกชูศักดิ์เป็นรักษาการหัวหน้าพรรค ต่อมาในวันที่ 27 ตุลาคม ปีเดียวกัน ที่ประชุมพรรคเพื่อไทยมีมติให้แพทองธาร ชินวัตร ดำรงตำแหน่งหัวหน้าพรรค และชูศักดิ์เป็นรองหัวหน้าพรรรคอีกครั้ง เขาจึงพ้นจากตำแหน่งรักษาการหัวหน้าพรรค
ต่อมาเมื่อวันที่ 3 กันยายน พ.ศ. 2567 ชูศักดิ์ได้รับการแต่งตั้งให้เป็นรัฐมนตรีประจำสำนักนายกรัฐมนตรี ในรัฐบาลแพทองธาร ชินวัตร โดยดูแลและรับผิดชอบข้อกฎหมายให้กับรัฐบาลเป็นหลัก
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อำเภอเจอเลอบู

| อำเภอเจอเลอบู Daerah Jelebu |
| --- | --- |
อำเภอ
การถอดเสียงอักษรอื่น ๆ
 • จีน: جيليبو‎
 • จีน: 日叻务县
 • ทมิฬ: ஜெலுபு
ที่ตั้งของอำเภอเจอเลอบู ในรัฐเนอเกอรีเซิมบีลัน

อำเภอเจอเลอบูที่ตั้งของอำเภอเจอเลอบู ในประเทศมาเลเซีย
พิกัด:  3°0′N 102°05′E﻿ / ﻿3.000°N 102.083°E﻿ / 3.000; 102.083
ประเทศ:  มาเลเซีย
รัฐ:  เนอเกอรีเซิมบีลัน
ศูนย์กลาง: กัวลากลาวัง
องค์กรปกครองท้องถิ่น: สภาอำเภอเจอเลอบู
การปกครอง
 • นายอำเภอ: ชะฮ์รูนีซัม ซะฮ์วัน
พื้นที่
 • ทั้งหมด: 1,349.89 ตร.กม. (521.20 ตร.ไมล์)
ประชากร (2010)
 • ทั้งหมด: 37,287 คน
 • ความหนาแน่น: 28 คน/ตร.กม. (72 คน/ตร.ไมล์)
เขตเวลา: UTC+8 (เวลามาตรฐานมาเลเซีย)
รหัสไปรษณีย์: 71600 – 71650
รหัสโทรศัพท์: +6-06
ป้ายทะเบียนยานพาหนะ: N
อำเภอเจอเลอบู (มลายู: Daerah Jelebu) เป็นอำเภอที่อยู่เหนือสุดของรัฐเนอเกอรีเซิมบีลัน ประเทศมาเลเซีย ติดกับรัฐปะหังและรัฐเซอลาโงร์ มีขนาดใหญ่เป็นอันดับสองในรัฐ
ภูมิอากาศ

อุณหภูมิของเจอเลอบูตอนเช้าค่อนข้างต่ำ การมองเห็นปานกลาง และมีหมอกเยอะ
เขตการปกครอง

อำเภอเจอเลอบูแบ่งออกเป็น 8 ตำบล (mukim) ดังนี้
กลามีเลอมี
เกอนาโบ็ย
กัวลากลาวัง (เมืองศูนย์กลางการปกครอง)
เปอราดง
เปอร์ตัง
เตรียงฮีลีร์
อูลูกลาวัง
อูลูเตรียง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Jelebu District
| ด ค กอำเภอของประเทศมาเลเซีย |
| --- | --- |
 ★ อำเภอที่มีสถานะเทศบาล  ☆ อำเภอที่มีสถานะนคร 
รัฐกลันตัน:  บาจก  กัวมูซัง  เจอลี  ★โกตาบารู  กัวลาไกร  เขตปกครองตนเองโลจิง (กึ่งอำเภอ)  มาจัง  ปาซีร์มัซ  ปาซีร์ปูเตะฮ์  ตานะฮ์เมระฮ์  ตุมปัต 
รัฐเกอดะฮ์:  บาลิง  บันดาร์บาฮารู  ☆โกตาเซอตาร์  ★กัวลามูดา  ★กูบังปาซู  ★กูลิม  ★ลังกาวี  ปาดังเตอรัป  เปินดัง  ☆โปกกเซอนา  ซิก  ยัน 
รัฐซาบะฮ์:  บิวฟอร์ต  เบอลูรัน  กาลาบากัน  เกอนีเงา  กีนาบาตางัน  โกตาเบอลุด  ☆โกตากีนาบาลู  โกตามารูดู  กัวลาเปอญู  กูดัต  กูนัก  ลาฮัดดาตู  นาบาวัน  ปาปาร์  เปอนัมปัง  ปูตาตัน  ปีตัซ  ราเนา  ★ซันดากัน  เซิมโปร์นา  ซีปีตัง  ตัมบูนัน  ★ตาเวา  เตอลูปิด  เตอนม  โตงด  ตัวรัน 
รัฐซาราวัก:  ★อาซาจายา  เบา  เบอลากา  เบอลูรู  เบอตง  ★บินตูลู  บูกิตมาบง  ดาลัต  ดาโร  เกิดง  จูเลา  กาบง  กาโนวิต  กาปิต  ☆กูจิง  ลาวัซ  ลิมบัง  ลิงกา  ลูบกอันตู  ลุนดู  มารูดี  มาตู  เมอราดง  ☆มีรี  มูกะฮ์  ปากัน  ปันตู  ปูซา  ★ซามาราฮัน  ซาราตก  ซารีเกอี  เซอเบาฮ์  เซอบูเยา  เซอลาเงา  เซอเรียน  ★ซีบู  ซีบูรัน  ซีมุนจัน  ซง  ซรีอามัน  ซูบิซ  ตันจุงมานิซ  ตาเตา  เตอเบอดู  เตอลังอูซัน 
รัฐเซอลาโงร์:  ★กมบัก  ★ฮูลูลางัต  ★ฮูลูเซอลาโงร์  ★☆กลัง  ★กัวลาลางัต  ★กัวลาเซอลาโงร์  ☆เปอตาลิง  ซาบักเบอร์นัม  ★เซอปัง 
รัฐตรังกานู:  เบอซุต  ★ดูงุน  ฮูลูเตอเริงกานู  ★เกอมามัน  ☆กัวลาเนอรุซ  ☆กัวลาเตอเริงกานู  มารัง  เซอตียู 
รัฐเนอเกอรีเซิมบีลัน:  เจอเลอบู  ★เจิมปล  กัวลาปีละฮ์  ★พอร์ทดิกสัน  เริมเบา  ☆เซอเริมบัน  ตัมปิน 
รัฐปะลิส: ไม่มี (★กางาร์)
รัฐปะหัง:  ★เบินตง  เบอรา  ที่สูงแคเมอรอน  เจอรันตุต  ☆กวนตัน  ลีปิซ  มารัน  เปอกัน  เราบ์  รมปิน  ★เตอเมอร์โละฮ์ 
รัฐปีนัง:  ☆เซอเบอรังเปอไรกลาง  ☆เซอเบอรังเปอไรเหนือ  ☆เกาะปีนังตะวันออกเฉียงเหนือ  ☆เซอเบอรังเปอไรใต้  ☆เกาะปีนังตะวันตกเฉียงใต้ 
รัฐเประ:  ★บากันดาตุก  บาตังปาดัง  ★ฮีลีร์เปรัก  ฮูลูเปรัก  กัมปาร์  เกอเรียน  ☆กินตา  ★กัวลากังซาร์  ★ลารุต มาตัง และเซอลามา ((กิ่งอำเภอ))  ★มันจุง  มูอัลลิม  เปรักเตองะฮ์ 
รัฐมะละกา:  ★อาโลร์กาจะฮ์  ★จาซิน  ☆★เมอลากากลาง 
รัฐยะโฮร์:  ★บาตูปาฮัต  ☆โจโฮร์บะฮ์รู  ★กลวง  ★โกตาติงกี  ★กูไล  เมอร์ซิง  ★มัวร์  ★ปนเตียน  ★เซอกามัต  ตังกัก 
☆กัวลาลัมเปอร์ ลาบวน และปูตราจายา เป็นดินแดนสหพันธ์ที่ไม่มีเขตปกครองระดับอำเภอ ตัวเอียง หมายถึงอำเภอที่จัดเป็นอำเภอใหม่ ณ ค.ศ. 2019
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ 
แผนที่เขตปกครองในอำเภอเจอเลอบู